150 Dr. Horváth Géza 



a többi rovarok mellett figyelmet fordított erre a rovarrendre is. 

 Ő maga nem foglalkozott ugyan tüzetesebben a Hemipterák tanul- 

 mányozásával, de a gyűjtött anyagot tudományos feldolgozás végett 

 külföldi szakemberekkel, főleg Herrich-ScháJfer-re\, kisebb részben 

 Fieber-rel közölte, akik aztán az új vagy nevezetesebb fajokat 

 dolgozataikban leírták. 



A 40-es években Frivaldszky Imrén kívül még Dr. Sadler 

 József magy. nemz. múzeumi őr és egyetemi tanár is érdeklődni 

 kezdett a Hemipterák iránt. Sadler, ámbár tulajdonképen botanikus 

 volt, nemcsak gyűjtötte a rovatokat, hanem szándéka volt ebbeli 

 gyűjtéseinek eredményét irodalmilag is közzétenni. Erre vonatkozó 

 ■dolgozata, mely „ Cimícidium Hungáriáé et Croatiae cum littorali 

 Hungarico species novae, aut rariores. Decas I." czím alatt 10 faj 

 leírását tartalmazta, és melyhez egy rézmetszetű tábla is járult 

 volna, a szerzőnek 1849-ben bekövetkezett halála miatt kiadatlan 

 maradt, és úgylátszik, elvezett. 



Bartscli Ede 1886-ban Sárosmegyéből három közönséges 

 Heteroptera-fajt említett fel. 



Az 50 és 60-as években már többen foglalkoztak hazánkban 

 Hemipterák gyűjtésével. A legnagyobb buzgalmat fejtette ki akkor 

 ez irányban Frivaldszky János, a ki eleinte Budapest környékén, 

 utóbb az ország különböző vidékein Coleopterákon kívül a többi 

 rovarrendeket és így a Hemipterákat is nagy szorgalommal gyűjtö- 

 gette. Az általa gzűjtött anyag, mely mind a magyar nemz. múze- 

 umba került, annál becsesebb volt, mert Frivaldszky János volt 

 az első magyar entomologus, aki a gyűjtött rovaroknál a gyűjtés 

 helyét és idejét pontosan feljegyezte. 



Az erdélyi részek Hemipteráit Bielz Albert és kivált Fuss 

 Károly méltatták figyelmükre. Ez utóbbi 1862-ben egy külön érte- 

 kezésben foglalta össze az ottani gyűjtések eredményeit. Gyűjte- 

 ménye, melyet legnagyobbrészt Fieber határozott meg, halála után 

 a magyar nemz. múzeum birtokába került. 



Dr. Mayr Gusztáv 1859 — 1861-ig mint pesti reáliskolai tanár 

 nagy buzgalommal gyűjtötte Budapest környékének Hemipteráit 

 is ; sőt itt több új fajt is fedezett fel, melyet azután Kirschbauui 

 és Fieber vezetett be a tudományba. Dr. Mayr különben már 

 1853-ban felsorolt Bielz Albert-tői gyűjtött erdélyrészi Hemipterákat, 

 1858-ban pedig a Tingitidák földrajzi elterjedéséről szóló értekezé- 

 sében közölt magyarországi adatokat. 



Dr. Kéry Imre 1859-ben Aradmegye hegyes vidékének 

 leírásában négy Hemiptera-fajról emlékezett meg. 



